תושב ישראל בן 16 שנים לפחות.
האדם שפרטיו נרשמו בתהליך פתיחת חשבון מקוון הוא יהיה הבעלים הרשום של חשבון הבנק.
פותח החשבון יציג תעודת זהות.
הבנק יבצע אימות זיהוי בתהליך הכולל: אימות של מקוריות התעודה, וישתמש בטכנולוגיות (כמו זיהוי פנים, שיחת וידאו, סרט וידאו שצולם מראש וטכנולוגיות אחרות) כדי לאמת כי הפונה הוא מי שרשום בתעודה ושכל הפרטים שהוא נותן נכונים. חלק מהבנקים פיתחו אפליקציה לפתיחת חשבון בנק מרחוק המשלבת את כל הדרישות - זיהוי ואימות, שמירה על סודיות ואבטחת הנתונים. בנקים אחרים שילבו את פתיחת החשבון אונליין באפליקציות הקיימות או באתרי האינטרנט שלהם.
לחילופין, הבנק יכול להשתמש בשיטת הזיהוי שהיתה קודם לכן: תעודת זהות + תעודה ישראלית נוספת + שיחת וידאו והעברה בנקאית של סכום כסף מחשבון אחר על שמו.
הבנק יכול לדרוש שתסרקו ותעבירו אליו דרך האפליקציה או אתר האינטרנט מסמכים לפי דרישתו.
כחלק מתהליך פתיחת חשבון בנק באינטרנט הלקוח יבחר את סניף הבנק אליו ישוייך החשבון.
הבנק יאפשר קריאה של הסכם פתיחת החשבון במלואו, ויתן ללקוח גישה אליו גם בעתיד ויכולת להדפיס אותו.
בעבר חשבון בנק שנפתח באינטרנט היה מוגבל בהרשאותיו. היום פתיחת חשבון בנק באינטרנט אינה כוללת רשימת הגבלות קבועה, אלא כל בנק רשאי לקבוע את אמצעי הזיהוי והאימות (כל עוד הם עומדים בכללים שקבע בנק ישראל) הנדרשים כדי לאפשר ללקוח פעולה מלאה בחשבונו. כאן יש חשיבות לאימות והזיהוי כדי שהעברות כספים, משיכה מכספומט, שינוי בעלים בחשבון ושאר פעולות המשפיעות על חשבון הבנק יהיו לפי רצון הלקוח ולא ישמשו לביצוע גניבה, הונאות או עבירה אחרת על החוקים. יש בנקים שיגבילו את הפעילות בחשבון שנפתח באינטרנט, למשל: איסור שימוש במטבעות דיגיטליים או הגדרת סכום מקסימום לפעולות שונות בחשבון – כל בנק והדרך בה הוא רואה לנכון לצמצם את הסיכון לפעילות לא חוקית בחשבונות שנפתחו אונליין.